ΚΑΝΟΝΙΣΜΌΣ (ΕΚ) αριθ. 785/2008 ΤΗΣ ΕΠΙΤΡΟΠΉΣ της 4ης Αυγούστου 2008 για την απαγόρευση αλίευσης μουρούνας (ποντικόψαρου) στα νορβηγικά ύδατα της ζώνης IV από πλοία που φέρουν τη σημαία του Ηνωμένου Βασιλείου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και τη βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (1) και ιδίως το άρθρο 26 παράγραφος 4 αυτού, τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (2), και ιδίως το άρθρο 21 παράγραφος 3 αυτού, Εκτιμώντας τα ακόλουθα: (1) Ο κανονισμός (ΕΚ) αριθ. 40/2008 του Συμβουλίου, της 16ης Ιανουαρίου 2008, περί καθορισμού, για το 2008, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (3), προβλέπει τις ποσοστώσεις για το 2008. (2) Από τις πληροφορίες που κοινοποιήθηκαν στην Επιτροπή προκύπτει ότι ο όγκος των αλιευμάτων που πραγματοποιήθηκαν στα αποθέματα τα οποία προβλέπονται στο παράρτημα του παρόντος κανονισμού από πλοία που φέρουν τη σημαία ή είναι καταχωρισμένα στο κράτος μέλος που προβλέπεται επίσης στο εν λόγω παράρτημα εξάντλησαν την ποσόστωση που είχε χορηγηθεί για το 2008. (3) Κατά συνέπεια θα πρέπει να απαγορευθεί η αλίευση αυτών των αποθεμάτων και η διατήρησή τους στο σκάφος, η μεταφόρτωση και εκφόρτωσή τους, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Εξάντληση της ποσόστωσης Η αλιευτική ποσόστωση που χορηγήθηκε στο κράτος μέλος που προβλέπεται στο παράρτημα του παρόντος κανονισμού για τα αποθέματα που προβλέπονται επίσης στο εν λόγω παράρτημα όσον αφορά το 2008 θεωρούνται ότι έχουν εξαντληθεί από την ημερομηνία η οποία προβλέπεται στο εν λόγω παράρτημα. Άρθρο 2 Απαγορεύσεις Η αλίευση των αποθεμάτων που προβλέπονται στο παράρτημα του παρόντος κανονισμού από πλοία που φέρουν τη σημαία ή είναι καταχωρισμένα στο κράτος μέλος το οποίο προβλέπεται στο εν λόγω παράρτημα απαγορεύεται από την ημερομηνία που προβλέπεται επίσης στο εν λόγω παράρτημα. Απαγορεύεται επίσης η διατήρηση στο σκάφος, η μεταφόρτωση ή εκφόρτωση αυτών των αποθεμάτων που αλιεύτηκαν από τα προαναφερόμενα πλοία μετά την ημερομηνία αυτή. Άρθρο 3 Έναρξη της ισχύος Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 4 Αυγούστου 2008.

[Source: multi_eurlex | Tokens: 2412]